





Ralph Midgley 
24 Stanwell Rise 
SCUNTHORPE 
Humperside 
TF 


YELOD ZÜLID 
NÜM 11 NOVUL YELA 1999 (Pads 81 jü 88) 


O Volapükaflens Löfik ! 











Adel vilob sevädükön oles pösodis kil, kelis kanols logön dono. 
Alikans binons tävans, ed alikans ledutons lü pateds kil distik 








Nem mana, kel logedom obis 
binon : söl Snatik; nem mana votik 
binon söl : Ballog, e fino, vom, kel 
binof deto magoda binof vomül 
Nenlogod. Söl Ballog e vomül Nen- 
logod binons röletans. Kolkömobs 
onis ün del alik: pösod balid kanon 
te flani bal säka, sevabo flani okik, 
vätälön - sekü atos, binon pösod 
miedik; pösöd telid labon cedis 
fümik dö valikos, ab no labon ga 
dientifädi - vilon ai klänedön oki 
in menamödot; pösod, kel logedon 
obis blümon ad vätälön flanis valik 
nen büocödot anik 











If säkoy pösodis difik in tren, in nibud, su süt - züamöp nendemo - 
dö pük bevünetik mekavik, gespiks ba obinons: Leno! Dabinon te pük bal 
bevünetik, sevabo Linglänapük, kel paspikon tio valöpo; u: Jinos obe 
tikamagoti legudik, bi seko spikans püka bal no labon buädi negidik love 
spikans püka votik, u` Sagoy, das püks mekavik no labons speli ad lailifön in 
vol flagöl at. Cedü ol, kins äbinons gespiks söla Snatik, vomüla Nenlogod e 
söla Ballog - li ? E nog veütik, pösod kinik-li baiädon bai ol? Säk nitedik !! 


Valikosi Gudikün Ole ed Olikanes 


fde 

AB SOL NIDON AI PLU... 


Ün del seimik, pals onas isludons ad vakenön dü dels anik len mel. 
Fat äbinon toodan gudik ko plak mödik levega, ab pötü täv in mistom, tood 
onsik äkobojokon mäpetiko ta fledavab su flan votik levega; kodü atos, 
pals bofik ädeidons. Els <Tabif> e <Max> äbinons netrodiks; ab glifi at 
kobo ebekomipons, e ko tim evikodons oni. 


Ven no ätävom, el <Max> suvo ävisitom söri okik in dom palas ela 
<KarÞ, kiöp älödons. Lif pro els <Kar> e <Tabif> äbinon svidik. El 
<Tabit> noe ädünof matani, abi palis omik, kels älöfons ofi äs dauti lönik. 


Da muls okömöl egrodikof. Matan e pals omik älejuitons. Suno 
övedons lepals. El <KarP> id äspetidom deli, ven om it övedom fat nulik. 
Ab dü neit seimik, el <Tabif> elabof stomagadolis, kels ävedons ai 
badikums. El <Ķarī> no äsevom, kisi dunön, e pos nelunüp fat oma 
ärönom lü dom sanana ad blinön yufi. Sanan ägivom ofe drogi ad leitükön 
doli , ed äxamom ofi. Täno ävabükoy ofi lü malädanöp, kiöp putül 
äpämoton tu suniko. Putül, jicil, äbinof deadik; el <Tabif> äbinof tu fibik 
ad maifükön logis. El <Kar’> ädrenom sofiko, ed äkipom ofi in brads 
okik. Äkidom ofi nenstopo, ab te düps fol poso, id el <Tabif> äbinof 
deadik. 


Anu del ävedon neit; nefred nekredovik äfalon su utans, kels 
äsevons eli < Tabif>. Preparams pro sepülam äbinons nevifiks e lügiks. El 
<Tabitť> äseatof in sark mahunik in matedakloted lunik e vietik, in kel, bü 
nelunüp, ägivof oki ele <Kar’> ad löfön e dünön omi. Nu so stiliko, putüli 
onsik me brads paelik kipöli, äslipof slipi nen fin. Äpladoy sarki in sälun su 
tab lövik. El <Ķarl> no äkanom lüvön flani ofik. Igo edeadöl, suvo 
äkidom lipis ofa blövikis, ed i äkidom kapili putüla so smaliki, - dauta, kel 
ai iledesirom, ab keli nu te in drims ösevom. 


Del sepülama äbinon koldik as lügodans ägolons lü glüg, e poso lü 
sepülöp. Sark pefärmüköl äbinon in sepül dibik; el <KarP, biedäliko 
drenöl, äjedom sui on rosadi jönik redik, mali löfa omik. 





Pro el <KarP lif omik no plu älabon sinifi. Nen el < Tabit lif oma 
ifinikon. No plu äkanom slipön, te drimön dö matan jönik oka; no plu 
äkanom vobön, te memön delis memabik, kelis ilifädons kobo dü muls 
deglul. 

El <Max>, äs ya äsagoy, älabom lödateadi, keli äloatom. Sis dead 
palas, no ävilom labön domi gretik onas; kodü atos, äselom oni, ed 
iremom lödöpi at, kel äbinon kovenikum. Pos dead ela <Tabif>, blod ofa 
ävüdom eli <Karl> ad lödön ko om ad blinön omi se züamöp, kel ilabon 
memis so mödikis neglömikis pro om. Läbiko, el <Max> ävobom in topäd 
at; kodü atos, säkäd nonik ädabinon. 


Ün neit seimik, el <Max> igalikom ed ililom slokis ela <KĶarP. 
Takediko igolom lü bed omik, iseatom flanü om ed izibradom omi. 


„Steifolös ad memön, o flen löfik, das el < Tabif> binof in püd anu 
ko putül olas; no vilof, das binol so lügikün.” 


El <Max> äflekom lü blod. 


„Pardolös obe, das emosumob söri olik de ol,” äsagom el <Kar> 
slokölo. Äkanom senön vamöfi koapa ela <Max> flanü om e lilön ladaflapülis 
omik. 


„Äs äbinol dili so jeragik lifa ofik, so nu id obinol dili neditovik lifa 
oba, äbinof el <Tabif> dil jeragik lifas obas,” äspikof nelaodiko. Tän 
äslipikoms dibiko ko nol, das el <Tabif>, in mod semik, ibalof omis me 
tanam beatik. 





Love muls e yels dins ävedons pianiko nomikums. Primo, lif 
äbinon vemo fikulik pro flens tel bofik, kels nu ädilodoms lödateadi ot. Jiel 
<Tabif> äbinof ai lim, kel äyümof blodi e matani. Pianiko el <ĶXari> 
äprimom ad nitedälön dönu tefü flors e härbats äs büo - igo ebridom 
rosadi jönik patik, keli enemom <Tabitarosadi>. Pos yels kil äplöpom 
büsid at somödiko, das - anu binon gadazän smalik, ab plöpabik, ko 
remans ai gloföls. 


Votaflano, el <Max> ävobom mödo äs gasediman, e bü yel bal, 
ävedom redakan gaseda. Id els <Ķarb> e <Max> ä äloms plöpis fredik 
at. Do vob mödik äjäfädükon bofikanis dü vig - vigafin äbinon ai tim patik 
ven äbinoms kobo ad zälizälön i flenöfi gretik olsik, i ad dilodön ko od 
memis löfidik söra e jimatana. 





Sudelo sol änidon jöniko. Flens tel jus nu äfinükoms fidedi. 


(Finoti kanoy reidön ün mul okömöl) 

LÖF E TELEGRAM (DIL KILID) 
FA HOLGER DRACHMANN 





Äbinom man yunikum e nepematöl, ko kel <Anton> äbinom kompenan. 
Nafalaban äsäkom nafadugani <Anton>, va övipom lensumön cali nafadugana 
malädik. 


mTävazeil äbinon zif <Lisboa>; äbinos zesüdik, das nafam pämekon 
spidiko, de atos monagaenät äsekidon. 


Äbinos stimakomit e lof frutik. Ven nafam öplöponöv, äkanom nefikuliko 
sagön kludis: calamostep e mated sunik pos geköm. 


Nafadugan <Anton> äbinom lefredik. Äspidom lü vomül <Bolette> ad nünön 
ofe nüni läbik at. 


Ab äjinos bosi, kelosi no ispetom. 


Daut sa mot okik äsagofs, das no ösufofs, das öjenos. So ün tim balid 
matirajana, himatirajanäb <omogolom> - leno ! 


Ätaspikom notodi <mogolön>; äplonom, äbegom ed äplekom - e fino 
äbinom fefik. 


No iniludom, das jimatirajanäb jönik e löfik oka öbinof so zadik e so 
nesiämik. 


Ädrenom, äbegom, ämürom. Vüo nafadugan dönu äsäkom söli <Anton>, 
va övipom lensumön komiti, u no. 


Glumiko lūüson ägolom lü söl bäldik <Michelsen>. 

Binos zesüdik, das monafol; natiko ! Ospikobsös lädes ! 

Atos äyufos. 

Ab ogödelo, ven nafadugan <Anton> ämotävom, lümot no äbinof flenöfik. 


Logs jönik vomüla <Bolette> äbinons esvelöls demü drenam, ed ämoflekof 
logodi oka, ven äkidom ofi lätikna. 


Veräto älepidof poso ed ägolof po om donio tridem to taspik mota okik; at 
täno äbinos tu läto. Leyan pikikon pos om; ezu - ko logs pesvelöl no äkanof pubön 
in süt u len pof - ! 


X1:85:99 


Änafom so spidiko, das nafadünanef ästunon; e ven balan nafanas 
ämürom demü atos, nafadugan yunik äflapom omi, so das äfalom sui nafateg. 


Äbinos balidna, das nafadugan <Anton> iflapom eki. 


Nilù pofazif <Dover> bot, kel äblinon penedis lü län, änilikon. Nafadugan 
<Anton> ibinom in nafacem oka dü düps tel, ed us ipenom penedi lunik. Ägivom oti it 
bötane, kel ägetom fladis tel konyaka - pla te bali - ed otūpo ägetom büdi: no 
glömolöd ad blinön penedi at lü potabür. 


„Opotob oni, ob it, maleditolöd olłi,, o käpten !!" äsagom bötan ed äkidom 
leplûtiko penedi büùä äseitom ati in yäkapok legretik oka. 


Poso änafom föfio dönu. 


Nafam äbinon vifik e läbik, e klud äbinon, das nafalaban ägivom lofi frutik 
söle <Anton>, ven igekömom. Ab nafadugan yunik äniludom dilo, das no ökanom 
lùvön nafalabani votik e dilo no ävipom dagetön gaenäti dämü kompenan malädik 
oka. 


Nafalaban älobom tikodi söla <Anton>, e nu älofom ome nafön nog te balna. 
Dönu <Anton> övedom dugan nafa otik, ed atna önafom lü Zänodamel, ed älonoy, 
das matam öjenon po geköm omik. 


Büä ämonafom, ijenon rekosilakolköm gamas. 


Vomül <Bolette> äkidof omi sunädo, e no ädälof, das äplänom. Äsumof 
penedi lunik oma ed äreidof oti. Du kids mödumik e du drens anik äbegof pardi ome. 


Ipardof omi ! 


Binos so plitik ad pardön. Fümo no ikredom, das atos ivedos sek peneda 
lunik. Ipenom bo vödis mödik dö löf zadik oka, ab id ipenom konsälis fefik. Ab 
konsälis valik at no ävilof reidön, e ven <Anton> ästopom in pened ad bespikön onis, 
äkidof omi su cig, su flom esu mud - e täno äpardof omi. 


Täno ädunom äs neai idunom büo: äloenom moni. Äbinos zesüdik, das 
äremom æ matablimi, bi söl bäldik <Michelsen> idotom ed isagom, das no ökan- 
omöv givön daute oka matalegivoti votik, ka benedi. 


Nafadugan läbik ba no iniludom, das lüfat äbinom so pöfik, ab äbinom ye 
läbik; äbonedon matanotami lä pädan, e kludo äbinos zesüdik, das mæ-mata- 
blim pömekon. 

Äjinos, das pesuädom, das i täv öplöpomöv ad gepelön debi oka, ven 
igekömom. Ibo ävilom, das matablim öbinonöv <nedebik>. 


Kludo ägivom vome konsulana e vomüle <Bolette> däli zesüdik ad remön 
dinis zesüdik, - e täno ämonafom dönu. 


I atna äspidom vemo, ed ästopom dönu nilü <Dover> ad givön penedi 
bötane, kel ye atna te ägetom fladi bal konyaka. Ibo pened no äbinon so lunik; no 
äbinos zesüdik, bi nu suno ägekömomöv. 


Stomi lejönik e vieni gudik älabon naf du täv. Änakom ä in <Malaga> ä in 
<Meəssina>, e su nafateg ädrinom ä vini Spanyänik ä vini de <Marsala>; e täno 
äspidom lomio; e <pepolöl fa flitäms mlevipa> käpten änafom lü jigam e matam 
okik. 


Dönulogam läbik, ven igekömom; fred e kids e smils e solanid. Te lefog 
nemödik; äbinos demü æmatablim, kel ifrädon tu mödo; ab lümot äsagof, das no 
äkanoy mspälön pötü matam. 


Benö ! Gam yunik, pespalöl fa plaks biedik vola, no ävilom ün del bü 
matam okik mekön tapükis fefik (e ye vaniko) demü dins somik, kels ye ogretükons 
koveni loma; ab æmatablim no ävedon <nedebik>. 


E poso matam äjenon. 


Iväloy zenodadini bevü said tu mägik e lumagif tu gretik; äbinos zesüdik, 
das nek päskanon (pato prünans konsulana), e ye äbinos zesüdik, das dig 
päkonsefon. Käpten äniludom ye, das vilikumo äkanoy binön mägik, ibo pelots 
äbinons so gretiks. Ädureidom dü göd nogna monazötis ko glum gretik, bi so mödiks 
pinepelons. 


Äklotom oki ko gun blägik, nulik, keli skrädan gudikün in <Messina> inägom 
pro om, e kel nog älabon smeli flifik de melavat. Älogedom oki it in lok. Gun 
äseadon lejöniko; äkanom binön kotenik. Läds valik, gretiks u smaliks, jöniks u 
nejöniks, yuniks u bäldiks älesagofsöv, das söl <Anton> äbinom <man jönik>. 


E ye nafadugan äseifom. Nesuemik ! Äbinom nilü pof läba; us lom lejönik e 
vom löfik äspetons omi, ed aneito ölabedomöv dilis bofik; no öslipomöv soaliko in 
cemil saidik at, e ye, ävipom vemo mojedön guni de <Messina> e klotön oki me 
melanaklot oka, ävilom monafön e penön lü famül <Michelsen>, das ögekömomöv 
pos yel lafik. Ävilom gaenön moni so mödiki, das ökanom pelön debi oka. 


VÖDS TEFIK 


LEVIP passion SPÄLÖN to economize 
MATABLIM ` (wedding) trousseau TÄVAZEIL destination 

LÄRNOD TELDEGLULID - TÄVS 





Attimo tävoy mödiko, e pro blesir e pro büsidadins. Tävamods binons 
mödiks e difiks. Tävoy e me tren e me motoranibud. Klads kil dabinons in trens, 
sevabo: balid, telid, kilid e zuo tren: <Pullman> dabinon. Motoranibuds anik labons 
kladis tel: balidi e telidi. Famüls labü tood [u: labü motoravab] buükons ad tävön 
me tood. Stemanafs krudons su el 'Golfo de México' u su Pasifean. Veigons lodotis 
mödikum ka tävanis. Flitöms gretik bevegons vegädis ün düps nemödik e flitons zü 
tal. Veigons tävanis mödikum ka lodotis. 


To fruts at buükoy nog ai trenavegi ad betävön fagotis [u: vegädis] lunik. 
Anu tren primikon ad devegön. Tävans muadons okis pö logam latakömanas, kels 
sukons seadöpis labülabik lätik. Tren votik, se kel tävans senexänons änu elükömon 
sui stajon. Sunädo tävans votik xänons [ini trenavabs]. Utans, kels no nog egetons 
trenabilietis [u: bilietis], stanons in poodked fo gijät. Pösods anik koedons nüpenön 
päkemi oksik in päkemabür, e votans ramenons oni usao. Fago dabinon 
stebedalecemi. 


LEEEEEEEEEEEEEEPEEEEEEEEEEEEETEEEEETETTTTTTETTTT 


LÄRNOD TELDEGMÄLID - IN STAJON TRENAVEGA 





Bilieti ela 'Puliman' lù <Guadalajara>. 

Mo-e-ge - li? 

Begö ! te mobilieti. Mutob - li tökön levabi ? 

Nö ! o söl ! tren binon tren dugolöl. 

He ! dalilolöd ! o polan ! Vilol - li labön gudi ad leadön veigön namatröki obik ? 
Vemo gudik ! Givolös obe bilieti ad lesiön tävi olik ! Treni kinik desinol - li ad gebön ? 
Uti düpa degjölid, kel vegon lü <Guadalajara>. 

Klad kinik - li ? 

Me el 'Pullman'. 

Stanon fo pärun: nüm mäl... Isiö ! o söl! Is seadöp olik binon nilü staudavab. 
Mu gudö ! Kitimo olükömobs - li ini <Guadalajara> ? 

Tü düp: vel e laf ogöda if tren no olabon zögi. 

Danis mödik ! [u: Danö ! Ekö ! drinamon (olik). 

Danö ! Tävi läbik !! 

Labob minutis anik, büä tren devegon. Osukob bosi ad reidön. 


(EEEE TETETTEETETEETTTEEEETTTTETTETTTTTTTTTTTTTTETT 
VÖDS SAPIK 


Lärnolöd in yunüp, dat okanol tidön in bäldüp. 


Lün gudikün no yufon uti, kel no vilon logön. 

KAPOVÜL SÄRÄTÜKON OBIS ....... 





KOBONUMOLÖS TONATIS 





$} 6 ł 

4 8 9 

2 aJ 

j EO OESE MS 

KÄLTIK E SELEDIK 

1 = c 6 = g 
2 = f 7 = a 
3 = d 8 = h 
4 = ä 9 = e 
5 = i 10 = b 


HINEF: 





Bi jiel <Kristin> äbinof mot hinefa, ed äs mots valik gudik, ävilof kuradükön 
soni oka 


E KAPOVÜL RÄTÜKON OBIS DÖNU ...... 
SÄKÄD CILAS 


Jiels <SJanin> e <Katrin> äpledofs in gad. Motedadel ofas binon ün del ot; 
labofs moti e fati otis, ab no binofs jitelädans. Atos, lio binos - li mögik ? 


YAG 


Fats tel e sons tel äyagoms. Ejütobs kroligis te kilis, ab yagan alik egekömom 
lomio ko krolig bal in sakäd. Lio ? 

